**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА**

Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническите спецификации. Комисията предлага за отстраняване от процедурата участник, който е представил оферта, която не отговаря на предварително обявените условия на Възложителя.

Обществената поръчка се възлага въз основа на „икономически най-изгодна оферта“, която се определя въз основа на критерий **„оптимално съотношение качество/цена“ по чл. 70, ал. 2, т. 3 от ЗОП,** в който се включват следните показатели:

Настоящата методика съдържа точни указания за определяне на комплексната оценка на всяка оферта, показателите, броят точки за всеки от тях при изчисляване на комплексната оценка, както и точни указания за определяне на оценката по всеки показател.

Комисията прилага методиката по отношение на офертите на участниците, които не са отстранени от участие в процедурата и които отговарят на критериите за подбор и изискванията на Възложителя за лично състояние на участниците. В случай, че участник представи Техническо предложение, което не отговаря на изискванията на Възложителя и действащото законодателство, се отстранява от участие и офертата му не се допуска до оценка и класиране.

„Комплексната оценка“ се определя на база следните показатели:

**Показатели, по които се определя комплексната оценка:**

**1.Предлагана цена – К1 – максимални точки – 50 т.**

**2.Срок за проектиране – К2 – максимални точки – 30 т.**

**3.Срок за отстраняване на забележки – К3 – максимални точки – 20 т.**

**Начин на определяне на тежестта на показателите в комплексната оценка КО = 100 точки и се определя по формулата К= К1 + К2 + К3**

**1.Предлагана цена – К1 – максималният брой точки по този критерий е 50 (петдесет) и се определя по формулата:**

**К1=(К1 min/К1i) х 50**

К1 min – минимална цена от всички предложени;

К1 i – ценово предложение на съответния участник;

**2.Срок за проектиране – К2 – максималният брой точки по този критерий е 30 (тридесет) и се определя по формулата:**

**К2=(К2min/К2i) х 30**

К2min – минимален срок от всички предложени, изразен в календарни дни;

К2i – предложен срок за изпълнение в календарни дни от участник;

**3.Срок за отстраняване на забележки по внесеният проект за разглеждане от ОЕСУТ – К3 – максималният брой точки по този критерий е 20 (двадесет) и се определя по формулата:**

**К3=(К3min/К3i) х 20**

К3min – минимален срок от всички предложени, изразен в календарни дни;

К3i – предложен срок за изпълнение в календарни дни от участник;

Оценките по отделните показатели се представят в числово изражение с точност до втория знак след десетичната запетая.

Максималната комплексна оценка, която може да получи оферта е 100 точки.

Класирането на участниците се извършва по низходящ ред на получената комплексна оценка като на първо място се класира участникът, който е получил най-високата комплексна оценка на офертата.

В случай че комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1.по-ниска предложена цена;

2.по-изгодно предложение по показателя: показател „Предложен срок за проектиране“, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани по начина описан по- горе.